[ca] Estem davant de canvis importants que han fet créixer una nova societat pluricultural amb creences i valors ben diferents. A les infermeres els cal conèixer el que pensa i creu la persona de qui tenen cura i ens preocupa que aquestes dades, per diversos motius, no quedin registrades al pla de cures. En aquest treball volem saber, comprendre i analitzar el que pensen les professionals sobre les creences i valors, com a mecanisme de coneixement integral de la persona per elaborar el pla d'atenció d'infermeria. És un estudi de disseny qualitatiu. S'han escollit dos àmbits aparentment diferents: l'urbà i el rural. Les eines han estat: entrevista en profunditat semiestructurada per a les infermeres que treballen al centre i grup focal per a les de pràctica avançada; unes i altres estan integrades a l'Equip d'Atenció Primària (EAP), fan atenció domiciliària i utilitzen els mateixos recursos materials per gestionar les cures. Hi han participat 47 professionals (29 infermeres de l'àmbit urbà SAP Litoral-Esquerra i 18 infermeres de l'àmbit rural - ABS Rural Penedès). Els resultats han aportat expressions de negativitat i de positivitat, diferenciades i contraposades entre si. La negativitat ha proporcionat informació sobre desacord, dificultats, dubtes i manca de coneixements. La positivitat reflecteix que són necessàries aquestes dades. Cal més formació, registres facilitadors i millor comunicació interprofessional. Aportem un coneixement real i complementari sobre les vivències de les infermeres, pel que fa a la interpretació i utilització d'aquestes dades i la implicació en la pràctica clínica dins de les cures. No s'han observat grans diferències entre la zona urbana i la rural. A tot arreu les infermeres se senten col·lapsades per la lluita constant entre el món laboral, el professional i les necessitats de la població. Ens cal més reflexió i menys imposició per ajudar a millorar els processos de cures.

[en] We are currently experiencing important changes that have led to a new multicultural society with different beliefs and values. Nurses need to be aware of the thoughts and beliefs of the individuals that they care for. We are concerned that, for various reasons, this information is not recorded in the care plan. Our objectives in this study are to determine, understand and analyse what nurses think about beliefs and values and how knowledge of them can play an integral part in creating a nursing care plan. This is a qualitative study. We have chosen two seemingly different ambits: the urban and the rural. We carried out semi-structured in-depth interviews for the nurses working at the health centre and created a focus group for those engaged in advanced practice. Both groups of nurses are members of the Primary Care Team, both carry out home visits and both use the same resources to manage patients' health issues. 47 nurses participated (29 from the urban Litoral-Esquerra Primary Care Service and 18 from the Rural Penedès Basic Health Area). The interviews and focus group produced a range of varying and contrast opinions, both negative and positive. The negative opinions indicated levels of disagreement, difficulties, doubts and lack of knowledge. Positive opinions reflected a general belief that such patient information was necessary. As a result, more training, more records and better professional communication are needed. Our study provides real and complementary knowledge about the experiences of nurses that can be interpreted, used and applied to in clinical practice. We did not find any significant differences between the urban and rural areas. The nurses felt completely overwhelmed by the constant struggle between their work, the professional careers and the needs of the population. We need greater reflection and fewer impositions if we are going to improve care processes.